FrațiiIoan și Victor Becali și Cristi Borcea vor merge la DNA pentru a fi audiați în Dosarul Dinamo – Lazio. Cei trei foști conducători din fotbalul românesc aflați acum după gratii trebuie să dea explicații pentru acuzațiile de blat de la partida jucată în vara lui 2007, în preliminariile Ligii Campionilor, câștigată de italieni cu scorul de 3-1, la București. Potrivit Antena 3, procurorii au mers săptămâna trecută la sediul clubului Dinamo, pentru a ridica mai multe documente.

Cazul a pornit în ianuarie 2015 după ce ProSport a publicat mărturiile mai multor persoane aflate în clubul Dinamo la ora partidei. Articolul de la care a pornit ancheta DNA poate fi citit AICI.

Finanțatorul clubului din acea perioadă, Vladimir Cohn, a declarat pentru ProSport:

„Blaturile să făceau la București, la hotelul unde stăteau oaspeții. Cu puțină tocmeală, ieșea un preț bun. La meciul cu Lazio, aranjamentul a fost făcut înainte de meci. La pauză, li s-a spus jucătorilor: E posibil să fi fost și o treabă la pariuri, să conducă Dinamo la pauză și să câștige Lazio. Dinu și Borcea au tratat cu Lotito de la Lazio. Prețul a fost vânzarea lui Radu Ștefan care nu valora niciodată 4,5 milioane de euro. L-au luat ca pe o murătură, l-au antrenat apoi bine și a ieșit din el un jucător bun”.

Deși a negat acuzațiile aduse de Cohn, Cornel Dinu – administrator delegat al clubului în 2007 – a spus și el că meciul a fost blat:

„Nu puteam eu să fac blat, eu am fost martor la meci. Cine avea autoritate asupra jucătorilor putea face asta. Sunt convins că meciul cu Lazio a fost trântit. Coincidența face că a fost trântit de aceeași persoană care mi-a trântit mie meciul cu Benfica din 1999. Vali Năstase. În minutul 44 cu Benfica a dat pumnul și a fost eliminat, am pierdut calificarea. Am aflat apoi că un om din anturajul clubului și al jucătorilor s-a întâlnit în ziua meciului la hotelul Crowne Plaza cu Jupp Heynckes care era antrenorul lui Benfica”.

Marea surpriză a venit de la Mircea Rednic, antrenorul lui Dinamo la partida cu Lazio:

„Și mie mi s-a părut meciul retur dubios. Principala cauză a fost vânzarea lui Radu imediat după și tocmai la Lazio. Apoi, m-a surprins foarte tare că Vali Năstase a fost adus peste mine de Cristi Borcea cu câteva săptămâni înainte de meciurile cu Lazio. Eu l-am vrut pe Giani Kiriță. Mai surprinzător a fost că lui Vali Năstase i s-au dat 60.000 de euro când a venit, la semnătură, după care a fost dat afară. Eu i-am zis lui Cristi: Și el zice: Mi-a zis asta cu lejeritate și la fel de lejer l-au lăsat să plece”.

Presa a scris în cazul transferului lui Radu Ștefan despre un împrumut cu opțiune de cumpărare, suma totală fiind de 4,5 milioane de euro. Rednic a infirmat categoric la începutul acestui an: „Nu, nu, nu. Au fost 7,2 milioane de euro. Vă spun eu sigur”. Antrenorul din 2007 mai are o surpriză: „Să vinzi un jucător pe aproape 8 milioane de euro mi s-a părut incredibil. Păi, tu dai 7 milioane pe un jucător de 20 de ani din România!? Ok, el a confirmat, foarte bine, că au avut ăia ochi. …Au fost 7 milioane de euro plus TVA. Exact cât luam de la UEFA dacă intram în Champions League. Atât lua Dinamo atunci. Lazio a luat mai mult”.

Ca urmare a investigației jurnalistice declanșate de ProSport, DNA a deschis pe 27 ianuarie 2015 o anchetă oficială. A doua zi după dezvăluirile din ProSport, UEFA a anunțat și ea că va investiga partida.

Frații Becali și Cristi Borcea au fost condamnați definitiv la închisoare cu executare în Dosarul Transferurilor în data de 4 martie 2014. Fostul conducător al lui Dinamo a primit 6 ani și 4 luni, la fel ca și Giovani Becali. Pedeapsa lui Victor Becali a fost de 4 ani și 8 luni.

Aflat în penitenciar la Poarta Alba, Giovani Becali a primit săptămâna trecute decizia de eliberare condiționată. Judecătoria Medgidia a admis o propunere formulată de comisia de individualizare a regimului de executare a pedepselor private de libertate.

Citește mai jos cum a pornit Dosarul Dinamo – Lazio.



